钦定古今图书集成/明伦汇编/闺媛典/第006卷 > 《襄阳乐〈六曲〉》
## 钦定古今图书集成/明伦汇编/闺媛典/第006卷 > 《襄阳乐〈六曲〉》

《古今乐录》曰：“《襄阳乐》者，宋随王诞之所作也。诞始为襄阳郡，元嘉二十六年，仍为雍州刺史。夜闻诸女歌谣，因而作之，所以歌和。中有‘襄阳来夜乐’” 之语也。旧舞十六人，梁八人。

朝发襄阳城，暮至大堤宿。大堤诸女儿，花艳惊郎目。
上水郎担篙，下水摇双橹。四角龙子幡，环环江当柱。
江陵三千三，西塞陌中央。但问相随否，何计道里长。
人言襄阳乐，乐作非侬处。乘星冒风流，还侬扬州去。
女萝自微薄，寄托长松表。何惜负霜死，贵得相缠绕。
恶见多情欢，罢侬不相语。莫作“《乌集林》，忽如提侬去。”